Noéyonnais

Ch'Noéyonnais ( in frinchais: Noyonnais) est un poéyis tradicionnel deuch Picardie et unne tiote région d'chés Heuts-d'Franche à ch'pointe Nord-Esse deuch départémint dé chl'Oése et in partie dins ch'départémint de chl'Ainne. I s'singularisse per sin erlief et pi sin poéyissache. Ch'Noéyonnais, polarisé per chole ville eud Noéyon, correspond à ch'bassin hydrolique dé ch'droéte rife del' Oése inte ch'Bieuvésis à chl'Ouest, et ch'Quiérache à chl'Esse, ch'Santerre et ch'Vermindoés à ch'nord, et ch'Soésonnais et ch'Laonnoés à ch'Sud.
120px|thumb|Armoéries dech Noéyonnais.
Historiquemint, ch'comté-pairie d'Noéyon o ch'wartier d'Noéyon, détiqué deuch Vermindoés à ch'tchinzième sièke, auroait tè rattaqué un timps à ch'governémint d'Picardie dusqu'in 1789, date eud leu dissolucion. Su ch'plan d'chés pourvinches, ch'Noéyonnais est considéré conme un poéyis apparténant à ch'pourvinche eud Picardie.

Ch'conmunauté d'conmunes deuch Poéyis Noéyonnais ( tchoeur deuch Picardie administratife eud 1960 ) créée in march 2005 n'correpond foque ch'pertie chintrale deuch Noéyonnais nateurel et historique.

 Jografie fisique 

 Nateure deuch daine pi deuch sous-daine 
Ch'daine pi ch'dsous-daine deuch Noéyonnais sont d'formacion tertiaire (49 à  d'innées). Ch'dsous-daine est ichi superposé per ch'calcaire deuch Bassin parijien acouveté d'sape, d'argéron o d'limon.

 Erlief, poéyisache, végétacion. 
Un terte escarpé domine ch'poéyisache, ch'est ch'montanne eud Noéyon. Ch'Noéyonnais est crinquonné et bocagé, arcovert d'abes. On y foait d'l'élevache eud bués, eud moutons et d'porcs. Il y o itou del' cultchure maraiquère pi frutière, in particulier des rouches fruts (fraisses, chérijes, cassis, et groselles).

 Histoére 
Il existe fin tot alintour eud Noéyon un grind tièritoére, ch'pagus Noviomagensis, distinct deuch Vermindoés. Vers 531, Saint-Médard, évêtche eud Vermind, i vient resser à Noéyon. Il est lonmé in 531 à chl'épiscopat d'Tornai, prumière capitale deuch roéyaume d'chés Frincs, unnifiant chl'évêtché d'Tornai à ch'ti d'Noéyon.

Chl'évêtché d'Noéyon est étrotmint lié à chole roéyauté frinque: Carlémangne est sapré roé d'chés Frincs à Noéyon in 768 et Hugues Capet in 987.

Aprés 1146, lorsque ch'pape rind à Tornai sin évêtche particeulier, chl'Evêtche-Comte eud Noéyon foait partie d'chés six pairs ecclésiastiques deuch roéyaume, vassaux directs deuch roé, considérés conme chés électeus deuch roé d'Franche (évêtche-ducs eud Reims, eud Laon, eud Lingues et évêtches-comtes eud Bieuvais et d'Câlons.

Ch'Noéyonnais possédoait auterfos un véniope eud boinne erlonmée, cho sroait l'unne eud chés raisons deuch transfert eud chl'évêtché d'Saint-Quintin invié Noéyon à ch'sisième sièke.

L'créyacion deuch Généralité d'Soissons à l'finichmint deuch sèsième sièke a détiqué ch'Noéyonnais d'chole d'Anmien por lo rattaquer à chole eud Soissons. Su ch'plan d'chés governémints généraux, ch'Noéyonnais avoait tè détiqué deuch governémint deuch Picardie por ête rattaqué à ch'governémint eud chl'Île-eud-Franche, por ch'capitale acroite euss rayon d'influinche su chés invirons.

Ch'Noéyonnais o tè rutmint touqué per ch'Prumière Djère Mondiale, notammint attendi chl'opération Michael, darinne grinte offinsife alleminde qui visoait à aherde ch'route eud Compyinne à Paris in avri 1918.

Catégorie:Poéyis courants picards Catégorie:Oése